
Atklāta konkursa
“Jaunu transportlīdzekļu operatīvais līzings Talsu novada pašvaldības vajadzībām”,
identifikācijas Nr. TNP 2023/92

IEINTERESĒTO PIEGĀDĀTĀJU JAUTĀJUMS UN TALSU NOVADA PAŠVALDĪBAS IEPIRKUMU KOMISIJAS ATBILDE

Talsu novada pašvaldības Iepirkumu komisija (turpmāk – Komisija) sniedz atbildes uz ieinteresēto piegādātāju iesniegto jautājumu par Talsu novada pašvaldības (turpmāk – Pasūtītājs) organizētā atklāta konkursa “Jaunu transportlīdzekļu operatīvais līzings Talsu novada pašvaldības vajadzībām”, identifikācijas Nr. TNP 2023/92 (turpmāk – Atklāts konkurss), tehnisko specifikāciju.
Jautājums: 
Izskatot atklāta konkursa (identifikācijas numurs TNP 2023/92) “Jaunu transportlīdzekļu operatīvais līzings Talsu novada pašvaldības vajadzībām” tehniskās specifikācijas, esam konstatējuši, ka Iepirkuma priekšmeta 1. daļa – Pasažieru elektroauto iegāde, varam piedāvāt elektroauto – […]. Mūsu piedāvājumā esošās […] automašīnas ir pilnīgi jaunas un nelietotas, taču ar pirmo reģistrāciju […]. Ņemot vērā, ka tehniskajā specifikācijā ir minēts, ka piegādājamās automašīnas ražošanas gadam jābūt ne vecākam par 2022. gadu un nav izvirzīta prasība, ka piegādājamajai automašīnai jābūt bez pirmā reģistrācijas, lūdzam precizēt, vai mūsu piedāvājumā esošā automašīnas – […], kuras ir pirmo ( un vienīgo) reizi reģistrētas […] un pēc fakta ir jaunas un nelietotas, tiks atzītas par atbilstošām tehniskajā specifikācijā izvirzītajām prasībām?
Atbilde: 
Komisija, sadarbojoties ar tehniskās specifikācijas sagatavotāju, paskaidro, ka tehniskajā specifikācijā nav izvirzīta prasība, ka piedāvājuma iesniegšanas brīdī automašīnai jābūt bez pirmās reģistrācijas. Ņemot vērā iepriekš minēto, Komisija atzīs par atbilstošu tādu transportlīdzekli, kurš ir bijis iepriekš reģistrēts un saskaņā ar tehnisko specifikāciju nobraukums ir ne vairāk kā 200 km. 

